Premieră în Galați: A fost tratat cu plasmă și s-a vindecat de Covid-19.
Primul pacient tratat cu plasmă la Spitalul Judeţean din Galaţi s-a vindecat de Covid-19. Bărbatul de 46 de ani a primit plasmă îmbogăţită cu anticorpi de la două persoane care s-au vindecat de coronavirus. Două teste au confirmat că nu mai are Covid-19, dar starea lui rămâne gravă din cauza sechelelor pulmonare şi renale.
Un bărbat de 46 de ani, fără afecţiuni medicale cunoscute, a
ajuns în stare gravă la spitalul din Galaţi, fiind necesară intubarea. După ce
testul a confirmat că este infectat cu Covid-19, medicii au decis să utilizeze,
în premieră pentru Galaţi, procedura numită plasmafereză.Ce presupune asta? Prelevarea de plasmă îmbogăţită cu
anticorpi de la cei care s-au vindecat de coronavirus cu ajutorul unui aparat
performant. Procedura s-a desfăşurat în urmă cu o săptămână, când la centrul de
Transfuzii s-au prezentat primii doi donatori de plasmă. Apoi, a fost folosită
în tratamentul pacientului şi a dat roade.Surse din cadrul spitalului gălăţean susţin că după
efectuarea a două teste, medicii au aflat că pacientul nu mai are coronavirus
şi astfel, l-au transferat într-o secţie fără persoane infectate.Cu toate astea, starea lui rămâne gravă din cauza sechelelor
pulmonare şi renale apărute în timpul luptei cu infecţia.